පෝස්ටර් යුද්ධයට කොමිසමෙන් බැරියර්
ජනාධිපතිවරණයට තරග කරන අපේක්ෂකයන් සහ දේශපාලන පක්ෂ නීති විරෝධීව රට පුරා ප්රදර්ශනය කර ඇති පෝස්ටර් කටවුට් ධජ වහා ගලවා ඉවත් කරන ලෙස මැතිවරණ කොමිෂන් සභාව පොලිසියට දැනුම් දී තිබේ අපේක්ෂකයකුට ප්රචාරක කටයුත්තක් සිදුකළ හැක්කේ රැස්වීමක් පවත්වන භූමියක හා අවට ප්රදේශයේත් පක්ෂ කාර්යාලවලත් පමණි එහෙත් මේ වනවිට රටපුරා පෝස්ටර් බැනර් කටවුට් ප්රදර්ශනය කර ඇති බව මැතිවරණ කොමසාරිස් ජනරාල් සමන් ශ්රී රත්නායක මහතා පැවසීය ප්රචාරක දැන්වීම් ගලවා දැමීමට අවශ්ය කම්කරුවන් යොදවන ලෙසත් ඊට අවශ්ය මුදල් මුදාහැරීමට පියවර ගන්නා බවත් පොලිසියට දැනුම්දී ඇතැයි ද ඒ මහතා කියා සිටියේය ඡන්ද විමසීම සිදුකරන දිනට පෙර දින දෙක නිදහස් කාලසීමාවක් පවතින බැවින් එම දින දෙක ජනතාවට නිදහසේ තීරණ ගැනීමට අවශ්ය පරිසරය සකස් කළ යුතු බවත් ඒ මහතා කීවේය රනිල් ධර්මසේන